Sentenza tal-Qorti Ġenerali tas-6 ta’ Ġunju 2019 – BEI vs Is-Sirja
(Kawża T-588/17) 1
(“Klawżola ta’ arbitraġġ – Ftehim ta’ self ‘Euphrates Drainage and Irrigation’ Nru 80211– Nuqqas ta’ eżekuzzjoni tal-ftehim – Rimbors tas-somom antiċipati – Interessi moratorji – Proċedura fil-kontumaċja”)
Lingwa tal-kawża: l-Ingliż
Partijiet
Rikorrent: Bank Ewropew tal-Investiment (rappreżentanti: inizjalment P. Chamberlain, T. Gilliams, F. Oxangoiti Briones u J. Shirran, sussegwentement F. Oxangoiti Briones, J. Klein u J. Shirran, aġenti, assistiti minn D. Arts, avukat, u T. Cusworth, solicitor)
Konvenuta: Ir-Repubblika Għarbija Sirjana
Suġġett
Talba bbażata fuq l-Artikolu 272 TFUE u intiża għall-kisba tal-kundanna tar-Repubblika Għarbija Sirjana sabiex tirrimborsa somom dovuti fil-qafas tal-ftehim ta’ self “Euphrates Drainage and Irrigation” Nru 80211, flimkien ma’ interessi moratorji.
Dispożittiv
Ir-Repubblika Għarbija Sirjana hija kkundannata tirrimborsa lill-Unjoni Ewropea, irrappreżentata mill-Bank Ewropew tal-Investiment (BEI), is-somma ta’ EUR 2 184 271,58.
L-imsemmija somma ġġib magħha interessi moratorji fuq l-ammonti prinċipali u fiq l-interessi kuntrattwali, fir-rata’ annwali ta’ 3,5 %, mill-25 ta’ Awwissu 2017 sad-data tal-ħlas.
Il-kumplament tar-rikors huwa miċħud.
Ir-Repubblika Għarbija Sirjana hija kkundannata għall-ispejjeż.
____________
1     ĠU C 369, 30.10.2017.